《阮芸台夫子属赋小琅嬛仙馆蕉花》
清代·鲍桂星

桂海移栽近几年，清于檐卜韵于莲。羚羊挂去春无迹，野鹿衔来骨亦仙。

醒酒风知香近远，护花鸟识味中边。何当手把金茎露，洒向人间遍大千。

作者简介：鲍桂星（1764—1824）字双五，一字觉生。安徽歙县人，清朝官吏。嘉庆四年进士，选庶吉士，授编修，迁中允。九年，典试河南，留学政。十三年，典试江西。十五年，督湖北学政。累迁至内阁学士。因事革职，官终詹事。桂星少从同县吴定学，后师姚鼐，诗古文并有法，著有进奉文及诗集，又尝用司空图说辑《唐诗品》。